gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - A Casa Branca recoñece as torturas da CIA, mais Obama pide pasar páxina
Cuarta feira, 05 de outubro de 2022
'Guerra contra o terrorismo' dos EUA
O Departamento de Xustiza publica informes oficiais onde se xustifica o uso de técnicas como a do 'insecto' ou a do 'walling'.
Obama: "Non é o tempo dos castigos"
O presidente dos EUA, Barack Obama pediu pasar páxina sobre un capítulo "escuro e doloroso" da historia do país, logo de que o Departamento de Xustiza fixo público de forma parcial o contido de catro informes oficiais, elaborados entre 2002 e 2005, onde se recollen os argumentos da Administración Bush para xustificar o uso de técnicas de tortura a supostos terroristas.
Obama volveu recordar que unha das súas primeiras decisións foi prohibir o uso destas prácticas como porque "non fan máis seguros" os EUA, e xustificou a publicación dos memoranda asegurando que quere evitar interpretacións "imprecisas" sobre o ocorrido.
Con todo, para o presidente estadounidense non é o tempo dos "castigos" senón da "reflexión", e asegurou que os funcionarios da CIA que levaron a cabo os interrogatorios cumpriron coas súas obrigas "de boa fe".
"Os homes e mulleres do noso servizo de intelixencia traballan con coraxe en primeira liña nun mundo perigoso. Os seus logros non se recoñecen e os seus nomes permanecen no anonimato, mais grazas aos seus sacrificios os estadounidenses están máis seguros", afirmou Obama.
O fiscal xeral, Eric Holder, anunciou que o Goberno defenderá calquera funcionario que poida ser imputado por eses feitos "dentro ou fóra" dos Estados Unidos. "Sería inxusto levalos ante os tribunais por unha conduta que aprobara de antemán o Departamento de Xustiza", declarou.
Máis información: CNN | New York Times | Fox News
Técnicas de tortura da CIA
Waterboarding: Empregada co fin de simular a sensación de afogamento. Usada en interrogatorios ao suposto organizador dos ataques do 11 de setembro Khalid Sheikh Mohammed.
Insecto: Un insecto inofensivo introdúcese xunto co sospeitoso nunha "caixa de confinamento", mais díselle que pode ser perigoso. Técnica aprobada para Abu Zubaydah, mais non executada.
Walling: O detido é golpeado repetidamente contra unha falsa parede para lle provocar aturdimento.
Privación do sono: Obrígaselle ao interrogado a permanecer de pé até 180 horas continuadas.
Todas as técnicas de tortura empregadas pola CIA (Fonte: NYT)
Documento orixinal do Departamento de Xustiza
Altos funcionarios da Casa Branca aprobaron as torturas nos interrogatorios
EUA destruíu gravacións de interrogatorios a presuntos membros de Al-Qaeda
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
As torturas producíronse durante a Administración Bush
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto